CELEX: 62018TN0485
Language: fi
Date: 2018-08-09 00:00:00
Title: Asia T-485/18: Kanne 9.8.2018 – Compañia de Tranvías de la Coruña v. komissio

22.10.2018   
            
            
               FI
            
            
               Euroopan unionin virallinen lehti
            
            
               C 381/27
            
         
      Kanne 9.8.2018 – Compañia de Tranvías de la Coruña v. komissio
      (Asia T-485/18)
      (2018/C 381/32)
      Oikeudenkäyntikieli: englanti
      
         Asianosaiset
      
      
         Kantaja: Compañia de Tranvías de la Coruña SA (A Coruña, Espanja) (edustaja: asianajaja J. Monrabà Bagan)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan asiakirjoihin tutustumisesta 7.6.2018 annetun Euroopan komission päätöksen C(2018) 3780 final
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalainen päätös ei ole olennaisten menettelymääräysten mukainen.
                  
                              —
                           
                           
                              Päätöksessä ei riittävällä tavalla perustella asiakirjoihin tutustumisen epäämistä tai sen sallimista vain osittain, kun otetaan huomioon, että viitatun vireillä olevan oikeudenkäyntimenettelyn (yhdistetyt asiat C-350/17 Mobit (1) ja C-351/17 Autolinee Toscane (2)) ja pyynnön saada tutustua asiakirjoihin välillä ei ole yhteyttä.
                           
                        
                              —
                           
                           
                              Riittävien perustelujen esittäminen on olennainen menettelymääräys, jota komission on aina noudatettava.
                           
                        
                              —
                           
                           
                              Riittävien perustelujen puuttuminen tarkoittaa sitä, että riidanalainen päätös ei ole SEUT 296 artiklan toisen kohdan mukainen, ja että se on näin ollen katsottava mitättömäksi SEUT 264 artiklan ensimmäisen kohdan mukaisesti.
                           
                        
            
                  2)
               
               
                  Toinen kanneperuste, joka esitetään toissijaisesti ja jonka mukaan ylivoimainen yleinen etu edellyttää niiden asiakirjojen luovuttamista, joihin tutustuminen on evätty riidanalaisella päätöksellä.
                  
                              —
                           
                           
                              Asiakirjat, joihin tutustumista on pyydetty, koskevat yleistä etua, koska ne auttaisivat tulkitsemaan rautateiden ja maanteiden julkisista henkilöliikennepalveluista annettuja unionin asetuksia, joita komissio on aiemmin soveltanut.
                           
                        
                              —
                           
                           
                              Näin ollen on niin, että vaikka unionin yleinen tuomioistuin löytäisi yhteyden edellä mainittujen vireillä olevien yhdistettyjen asioiden C-350/17 Mobit ja C-351/17 Autolinee Toscane ja pyynnön saada tutustua asiakirjoihin välillä, asetuksen (EY) N:o 1049/2001 (3) 4 artiklan 2 kohdan loppuosan mukaan asiakirjojen luovuttaminen on sallittua, kun on kyse ylivoimaisesta yleisestä edusta.
                           
                        
                              —
                           
                           
                              Asiakirjoilla on – ei pelkästään kantajalle vaan kullekin viranomaiselle tai sidosryhmälle, joka soveltaa rautateiden ja maanteiden julkisista henkilöliikennepalveluista annettuja unionin asetuksia – merkitystä ylivoimaisen yleisen edun kannalta, minkä vuoksi pitäisi myöntää oikeus tutustua niihin.
                           
                        
            
         (1)  Consiglio di Staton (Italia) 12.6.2017 esittämä ennakkoratkaisupyyntö, Mobit Soc.cons. a.r.l. v. Regione Toscana (EUVL 2017, C 330, s. 4).
      
         (2)  Consiglio di Staton (Italia) 12.6.2017 esittämä ennakkoratkaisupyyntö – Autolinee Toscane SpA v. Mobit Soc.cons. a.r.l. (EUVL 2017, C 330, s. 5).
      
         (3)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).